CELEX: C2007/020/60
Language: el
Date: 2007-01-27 00:00:00
Title: Υπόθεση F-141/06: Προσφυγή της 11ης Δεκεμβρίου 2006 — Hartwig κατά Επιτροπής και Κοινοβουλίου

27.1.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 20/40
            
         Προσφυγή της 11ης Δεκεμβρίου 2006 — Hartwig κατά Επιτροπής και Κοινοβουλίου
   (Υπόθεση F-141/06)
   (2007/C 20/61)
   Γλώσσα διαδικασίας: η γαλλική
   Διάδικοι
   
      Προσφεύγων: Marc Hartwig (Βρυξέλλες, Βέλγιο) [εκπρόσωπος: T. Bontinck, δικηγόρος]
   
      Καθών: Επιτροπή των Ευρωπαϊκών Κοινοτήτων και Ευρωπαϊκό Κοινοβούλιο
   Αιτήματα του προσφεύγοντος
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει τις ατομικές αποφάσεις της Επιτροπής των Ευρωπαϊκών Κοινοτήτων και του Ευρωπαϊκού Κοινοβουλίου της 12ης Απριλίου και της 27ης Μαρτίου 2006, αντιστοίχως, οι οποίες αφορούν μετάβαση από το καθεστώς του εκτάκτου υπαλλήλου στο καθεστώς του μονίμου υπαλλήλου·
            
         
               —
            
            
               να καταδικάσει τα καθών στα δικαστικά έξοδα.
            
         Ισχυρισμοί και κύρια επιχειρήματα
   Ο προσφεύγων, ο οποίος είχε εργασθεί επί ορισμένα έτη στην Επιτροπή ως έκτακτος υπάλληλος με βαθμό B*7, πέτυχε στον εξωτερικό διαγωνισμό PE/34/B του Ευρωπαϊκού Κοινοβουλίου (βαθμός B5/B4). Διορίστηκε κατόπιν ως δόκιμος υπάλληλος με βαθμό B*3 στο Ευρωπαϊκό Κοινοβούλιο, τούτο δε τον μετέθεσε αμέσως στην Επιτροπή, όπου κατετάγη στον ίδιο βαθμό.
   Προς στήριξη της προσφυγής του, ο προσφεύγων προβάλλει παράβαση των άρθρων 31 και 62 του Κανονισμού Υπηρεσιακής Καταστάσεως (ΚΥΚ) και των άρθρων 5 και 2 του παραρτήματος XIII του ΚΥΚ.
   Επιπλέον υποστηρίζει ότι παραβιάστηκαν οι αρχές της δικαιολογημένης εμπιστοσύνης και της διατηρήσεως των κεκτημένων δικαιωμάτων.